गलत ट्रीटमेंट से और खराब हो गई थी कंडीशन, चलना तक हो गया था मुश्किल
The Kapil Sharma Show Fame Atul Parchure Speaks About His Cancer Wrong Treatment. द कपिल शर्मा शो फेम एक्टर अतुल परचुरे ने हाल ही में खुलाया किया कि वो कैंसर से पीड़ित हैं। एक इंटरव्यू के दौरान अतुल ने इससे जुड़े अपने एक्सपीरियंस शेयर किए।
द कपिल शर्मा शो फेम एक्टर अतुल परचुरे ने हाल ही में खुलाया किया कि वो कैंसर से पीड़ित हैं। एक इंटरव्यू के दौरान अतुल ने इससे जुड़े अपने एक्सपीरियंस शेयर किए।
अतुल ने बताया, ‘पिछले साल मैं एक फैमिली वैकेशन पर ऑस्ट्रेलिया और न्यूजीलैंड गया था। वहां से लौटने के बाद मेरी तबियत खराब हुई। मैं ठीक से कुछ खा भी नहीं पा रहा था। तब चेकअप करवाने पर मुझे पता चला कि मुझे कैंसर है।
लीवर में निकला 5 सेमी कैंसरग्रस्त ट्यूमर
इसके बाद जब डॉक्टर ने मेरी अल्ट्रा सोनोग्राफी की तो मैंने उनकी आंखों में डर देखा। मैं तुरंत समझ गया कि कुछ गड़बड़ है। मुझे बताया गया कि मेरे लीवर में 5 सेंटिमीटर लंबा ट्यूमर है जो कैंसरग्रस्त है।’
मेरा चलना तक मुश्किल हो गया था
अतुल ने आगे बताया, ‘शुरुआत में मैं मिस डायग्नोज्ड हो गया था। ऐसे में ट्रीटमेंट के दौरान मेरी हेल्थ बेहतर होने के बजाय और खराब हो गई। मेरे लिए चलना तक मुश्किल हो गया था।
ऐसी कंडीशन में करना पड़ा डेढ़ महीने इंतजार
ऐसी कंडीशन में डॉक्टर्स ने मुझसे डेढ़ महीने इंतजार करने के लिए कहा। डाक्टर्स का कहना था कि अगर उन्होंने अभी सर्जरी की तो मुझे जॉन्डिस हो जाएगा और मेरे लीवर में पानी भर जाएगा। इसके बाद मैं शायद सर्वाइव ना कर पाऊं।
आने वाले दिनों में पता चलेगी स्थिति
बाद में मैंने डॉक्टर बदल लिया। प्रॉपर मेडिकेशन और कीमोथेरेपी के जरिए खुद को बेहतर किया। अब आने वाले कुछ दिनों में मुझे पता चलेगा कि मेरी स्थिति कितनी ठीक है।’
कपिल की टीम ने किया था संपर्क
अतुल ने यह भी बताया कि इस दौरान कपिल की टीम ने भी उनसे संपर्क किया था। मेकर्स चाहते थे कि वो शो में सुमोना के पिता का रोल प्ले करें पर वो अपनी हेल्थ कंडीशन के चलते परफॉर्म नहीं कर सकते थे।
कई फिल्मों में निभा चुके हैं कॉमिक रोल
अतुल ने टीवी शो ‘आर के लक्ष्मण की दुनिया’ से अपने करियर की शुरुआत की थी। रोहित शेट्टी की फिल्म ‘ऑल द बेस्ट’ में उन्होंने धोंदू का रोल प्ले किया था। अतुल इमरान हाशमी स्टारर आवारापन और सलमान-गोविंदा की पार्टनर समेत कई फिल्मों में काॅमिक रोल कर चुके हैं।